open-index/open-wikipedia-markdown huggingface dataset:
მალდივის რესპუბლიკის სამზარეულო

ალტ=მალდივური კერძი - კანდუ კულკულჰუ|მინი|მალდივური კერძი *- კანდუ კულკულჰუ*
**მალდივის რესპუბლიკის** ეროვნული სამზარეულო, რომელსაც აგრეთვე *დივეჰის სამზარეულოს* უწოდებენ, არის მალდიველების, კუნძულ *მინიკოისა* და ინდოეთის სამზარეულო. განიცდის ინდური და არაბული ტრადიციების ზეგავლენას გამოირჩევა გემოსა და არომატების მრავალფეროვნებით. ეს შესანიშნავი სამზარეულო წარმოუდგენელია სამი ძირითადი ინგრედიენტის ქოქოსის, თევზის და ბრინჯის გარეშე.

## ქოქოსი
ალტ=ქოქოსი|მინი|ქოქოსი|მარცხნივ
მწიფე ქოქოსის რბილობს იყენებენ ქოქოსის რძისა და ქოქოსის ზეთის დასამზადებლად. ქოქოსის რძე გამოიყენება დესერტებისა და ცხიმიანი სოუსების დასამზადებლად, ასევე სუპებსა და მთავარ კერძებში .ქოქოსის ზეთი გამოიყენება ვაფლის ნამცხვრების მოსართავად და მარგარინის წარმოებაში.

## თევზი
ალტ=თინუსის კერძი|მინი|თინუსის კერძი
მალდივის რესპუბლიკაში თევზის კერძების მოსამზადებლად ყველაზე ხშირად თინუსს იყენებენ, ახალს ან ხმელს. მისგან ამზადებენ მალდივის ყველაზე საყვარელ კერძს - თინუსი ბრინჯით, სუნელით სხვადასხვა სოუსებით და წიწაკით. მსუბუქი საუზმეულის სახით პოპულარულია: თევზის ნაჭრები ჩილის სოუსში, ღვეზელები თევზით და სანელებლებით, ასევე შემწვარი თევზი ზეთში.

## ბრინჯი
ბრინჯი მალდივის სამზარეულოს მნიშვნელოვანი ინგრედიენტია და  ადგილობრივი კერძების ძირითად საფუძველს წარმოადგენს. მას მიირთმევენ მოხარშულს, ხოლო ფქვილისაგან ამზადებენ *როშის*, ადგილობრივ პურს. მას მიირთმევენ თევზის კოქტეილთან ერთად, რომელიც შენელებულია  ხახვით, ჩილითა და ლაიმით.  

პოპულარული კერძია *გარუდია***-**გამომშრალი, შებოლილი თევზისაგან დამზადებული წვნიანი, რომელსაც ბრინჯთან ერთად მიირთმევენ. 

## კარი
მალდივის კუნძულებზე *კარი* მზადდება თინუსისგან სხვადასხვა სუნელების დამატებით. ასევე ფართოდ არის გავრცელებული ბოსტნეულის- ბადრიჯნის და გოგრის *კარი*. მას უმატებენ მწვანე ბანანს და ზოგიერთი მცენარის ფოთლებს.

დღესასწაულებზე პოპულარობით სარგებლობს ქათმის *კარი* - შეზავებული სხვადასხვა სანელებლებით.

## დესერტი
მთავარი დესერტია *ბონდი* - ქოქოსის თეთრი ჩხირები და სხვადასხვა ხილის სალათები.

## სასმელები
მალდივის მკვიდრნი ძირითადად სვამენ მწვანე ჩაის, რომელსაც ბევრ რძესა და შაქარს უმატებენ. ასევე, მაცხოვრებლები წყურვილს წვენებით იკლავენ ან ადგილობრივი ტკბილი რძით- *კირუ სარბატით.* რაფინირებული ქოქოსის რძისგან ამზადებენ მსუბუქ ალკოჰოლურ სასმელს, რომელსაც *გაა* ეწოდება.

## ლიტერატურა
*Xavier Romero-Frias, *Eating on the Islands*, Himal Southasian, Vol. 26 no. 2, pages 69–91 

## რესურსები ინტერნეტში
*Eating on the Islands - As times have changed, so has the Maldives' unique cuisine and culture
* Dhumashi
*Mas huni and Masriha - Himal: Farms, Feasts, Famines; Disappearing foods
*Maldives Cuisine

## სქოლიო
კატეგორია:მალდივის რესპუბლიკის სამზარეულო
იდაიათ ჰუსეინოვი

**იდაიათ ჰუსეინოვი** (დ. 23 დეკემბერი, 1943, სოფელი სარალი, მარნეულის რაიონი) — ქართველი პოლიტიკოსი.

დაამთავრა აზერბაიჯანის ხელოვნების სახელმწიფო ინსტიტუტის სამსახიობო ფაკულტეტი, აგრეთვე საქართველოს სახელმწიფო აგრარული უნივერსიტეტის ქვემო ქართლის რეგიონული ინსტიტუტი. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი). 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „მრეწველობა გადაარჩენს საქართველოს“.

## რესურსები ინტერნეტში
*იდაიათ ჰუსეინოვი — ბიბლიოვიკი

*იდაიათ ჰუსეინოვი — საქართველოს პარლამენტის ოფიციალური საიტი
*საქართველოს პარლამენტის გამოკლებული წევრის ზურაბ ნოღაიდელის ადგილმონაცვლის იდაიატ ჰუსეინოვის უფლებამოსილების ცნობის შესახებ 

 

კატეგორია:დაბადებული 23 დეკემბერი
კატეგორია:დაბადებული 1943
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:მარნეულის მუნიციპალიტეტში დაბადებულები
კატეგორია:საქართველოს აგრარული უნივერსიტეტის კურსდამთავრებულები
ნოდარ ჯაიანი

**ნოდარ ჯაიანი** (დ. 10 მაისი, 1940, თბილისი  — გ. 27 თებერვალი, 2015) — ქართველი  თანამდებობის პირი, ინჟინერი.

1966 წელს დაამთავრა პენზის პოლიტექნიკური ინსტიტუტი.  1995-1999 წლებში იყო საქართველოს მე-4 მოწვევის პარლამენტის წევრი  პარტიული სიით, საარჩევნო ბლოკი „საქართველოს მოქალაქეთა კავშირი“.

## რესურსები ინტერნეტში
*ნოდარ ჯაიანი — საქართველოს პარლამენტის ოფიციალური საიტი

 

კატეგორია:დაბადებული 10 მაისი
კატეგორია:დაბადებული 1940
კატეგორია:გარდაცვლილი     27 თებერვალი
კატეგორია:გარდაცვლილი     2015
კატეგორია:საქართველოს IV მოწვევის პარლამენტის წევრები
ბესიკ ჯუღელი

**ბესარიონ (ბესიკ) ჯუღელი** (დ. 28 მარტი, 1943, თბილისი) — ქართველი ინჟინერ-მეტალურგი, პოლიტიკოსი.

1966 დაამთავრა შრომის წითელი დროშის ორდენოსანი საქართველოს პოლიტექნიკური ინსტიტუტი ლითონმცოდნეობის სპეციალობით. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ-დემოკრატიული პარტია“. უფლებამოსილება შეუწყდა ვადამდე პირადი განცხადების საფუძველზე. 2004-2008 წლებში იყო საქართველოს მე-6 მოწვევის პარლამენტის წევრი (თბილისის ჩუღურეთის მაჟორიტარი), საარჩევნო ბლოკი „სააკაშვილი — ნაციონალური მოძრაობა“ “.

## რესურსები ინტერნეტში
*ბესარიონ ჯუღელი — საქართველოს პარლამენტის ოფიციალური საიტი

 

კატეგორია:დაბადებული 28 მარტი
კატეგორია:დაბადებული 1943
კატეგორია:საქართველოს IV მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1966)
კატეგორია:თბილისში დაბადებულები
ბესიკ
ტაჯიკური სამზარეულო

მინი|200px|ტაჯიკური სუფრა
**ტაჯიკურ სამზარეულოს** ბევრი აქვს საერთო რუსულ, ავღანურ, ირანულ და უზბეკურ სამზარეულოებთან. ტაჯიკეთშიც, ისევე როგორც რეგიონის სხვა ქვეყნებში, ეროვნული კერძი ფლავია. მას ასევე ოშსაც უწოდებენ. ეროვნული სასმელი კი მწვანე ჩაია. 

## ჩვეული კერძები 
მინი|left|200px|ქურუთობის ჭამის ტრადიციული მეთოდი
ფლავი ანუ ოში ბრინჯის კერძია, რომელიც დაქუცმაცებული ყვითელი თალგამის ან სტაფილოსა და ხორცის ნაჭრებისგან შედგება. ეს ყველაფერი სპეციალურ სქელძირიან თუჯის ქვაბში - კაზანში იწვება, რომელიც ღია გარემოში ცეცხლზეა შემომდგარი. შესაწვავად ბოსტნეულის ცხიმს ან ცხვრის ქონს ხმარობენ. ხორცს კუბიკებად ჭრიან, სტაფილოები სიგრძივად ნატიფადაა დაჭრილი, ბრინჯს კი ყვითელ ან სტაფილოსფერ იერს ცხიმი და შემწვარი სტაფილო ანიჭებს. კერძი იდება ერთ დიდ საერთო თეფშზე, რომელსაც სუფრის შუაში ათავსებენ და სუფრის წევრები მას ტრადიციულად ხელით მიირთმევენ. 

კიდევ ერთი ტრადიციული კერძი, რომელიც ისევ ხელით იჭმევა კურუტობია. მისი სახელი კერძის მომზადებას აღწერს: ქურუთი (მარილიანი ყველის გამომშრალი ბურთულები) წყალში იხსნება (ობ - ტაჯიკურად წყალი) და შემდეგ მას თხელ, ბრტყელ პურზე მოასხამენ. სუფრაზე მორთმევამდე კერძს ზემოდან მოხრაკულ ხახვსა და სხვა ბოსტნეულს უმატებენ. ქურუთობი ეროვნულ კერძად მიიჩნევა. 

კერძებს ყოველთვის თან ახლავს ბრტყელი პურის ნაირსახეობა ნონი. ის მთელს ცენტრალურ აზიაშია გავრცელებული. თუ ტაჯიკს საჭმელი აქვს, მაგრამ არ აქვს ნონი, ის აუცილებლად იტყვის რომ საჭმელი გამოელია. თუ ნონი ძირს დავარდება, ტაჯიკები მას აიღებენ და გლახაკებისთვის ან ჩიტებისთვის შემაღლებულ ადგილას დადებენ. ხალხური თქმულების თანახმად, ნონის ამოტრიალებული დადება არ შეიძლება, რადგან ეს უიღბლობას მოიტანს. იგივე მოხდება თუ ნონს თავზე მეორე ნონის გარდა სხვა რაიმეს დავადებთ.

ტრადიციული ტაჯიკური სუპები შურბო და პიტი ხორცითა და ბოსტნეულით მზადდება. ასევე შეხვდებით ხორცითა და ატრიით მომზადებულ წვნიანებსაც, როგორებიცაა ლაგმონი და უგრო. სხვა პოპულარულ ტაჯიკურ კერძებს მიეკუთვნება: მანტი (მოხარშული ცომში გახვეული ხორცები), თუშბერა (იგივე პელმენი), სამბუსა (სამკუთხა ფორმის ღვეზელი, რომელსაც უმეტესად ხორცისა და ხახვის შიგთავსი აქვს, თუმცა შეიძლება იყოს გოგრისა და ხახვის შიგთავსითაც. სამბუსა თონეში ცხვება) და ბელიაში (ასევე ღვეზელი, რომელსაც შიგნით გატარებული ხორცი აქვს).

საბჭოთა და ტაჯიკურ სამზარეულოებს ერთმანეთზე აქვთ გავლენა მოხდენილი.

## ზაფხულის პროდუქტი 
ზაფხულობით ტაჯიკეთში ხილის სიჭარბეა. აქაური ყურძენი და ნესვი მთელს საბჭოთა კავშირში იყო ცნობილი. ბაზრებში ასევე შეხვდებით ბროწეულს, გარგარს, ქლიავს,  ატამს, ვაშლს, მსხალს, ლეღვსა და ხურმას.
მინი|350x350პქ|ტრადიციული ნონების ნაკრები

## სასმელი 
ჩაი როგორც წესი ყველა კერძს ახლავს თან. მას ასევე ხშირად სთავაზობენ სტუმრებს სტუმართმოყვარეობის ნიშნად. ის სუფრასთან ჩინური ფაიფურის ქოთნითაა მორთმეული. მას შაქარს უმატებენ და პიოლებით მიირთმევენ. პიოლა ეს პატარა, უყურო ფინჯანია, რომელსაც ლამბაქი არ აქვს. ჩაის საყოველთაო პოპულარობის გამო, ყველაზე ხშირად ტაჯიკები ჩოიხონაში ანუ საჩაიეში იკრიბებიან. ეს უკანასკნელი დასავლური ტიპის ყავის სახლს, ანუ კაფეს წააგავს.

## ლიტერატურა 
* (in Russian) *Tajik Cooking*, Irfon Publ. House, Dushanbe, 1991 
* (in Russian) Vahob Khojiev, *Traditional and Modern Tajik Cooking*, Irfon Publ. House, Dushanbe, 1990

## სქოლიო 
კატეგორია:ტაჯიკური სამზარეულო
იშხნელი

საკუთარი სახელი **იშხნელი** შეიძლება აღნიშნავდეს ერთ-ერთ შემდეგ პიროვნებათაგანს:

* დები იშხნელები — ქალაქური ფოლკლორის მომღერალთა ოჯახური ანსამბლი
* გიორგი არადელი-იშხნელი — მსახიობი
* თამარ იშხნელი — მომღერალი
* კონსტანტინე იშხნელი — ოფიცერი
* მიხეილ იშხნელი — პოლიტიკური მოღვაწე, ექიმი
* ოთარ იშხნელი — სამხედრო პირი, II მსოფლიო ომის მონაწილე

## იხილეთ აგრეთვე
* იშხნელი — იშხნის მღვდელმთავართა წოდება
** ნერსეს იშხნელი — VII საუკუნის საეკლესიო მოღვაწე
** საბა იშხნელი — IX საუკუნის საეკლესიო მოღვაწე

კატეგორია:ქართული გვარები
ბამბის ნაყინი

**ბამბის ნაყინი** -  ფხვიერი კონსისტენციის საკონდიტრო ნაწარმი, რომელიც ფიზიკური თვისებებით ბამბას წააგავს. მზადდება მდნადი შაქრისგან, რომელიც ისხმევა ცივ მოტრიალე მეტალის თეფშზე ან კონუსში. ამის შედეგად დამზადებული თხელი ძაფები გუნდად გროვდება. მსუბუქი კონსისტენციის გამო ჩვეულებრივი პორცია დიდი ზომისაა - აღემატება ზრდასრული ადამიანის თავის ზომას. შეიძლება დაემატოს არომატიზატორი და საკვები საღებავი. თავდაპირველად ბამბის ნაყინი თეთრია, მაგრამ მისი ყველაზე პოპულარული და ცნობადი ფერი ღია ვარდისფერია, ევროპაში და ამერიკაში გავრცელებულია ღია ცისფერი, იასამნისფერი, ყვითელი. წითელი და სხვა ფერის ბამბის ნაყინებიც. გაიცემა პლასტმასის ან ქაღალდის ჯოხზე, დახვეულ ქაღალდში ან ქაღალდის ან მუყაოს ცელოფანში. იყიდება მთელი მსოფლიოს მასშტაბით, აზიის სხვადასხვა ქვეყნის სამზარეულოში არსებობს მსგავსი კერძები - კორეული კკულ-ტარაე, ირანული ფაშმაკი და სხვა.

## ისტორია 
ბამბის ნაყინის წინაპარი შეიძლება იყოს მე-19 საუკუნის ევროპაში დამზადებული დახვეული შაქარი. შაქრის დახვევა რთული, შრომატევადი და ძვირი პროცესი იყო და ჩვეულებრივ მოსახლეობას არ ჰქონდა ამის შესაძლებლობა. ზოგი წყარო  მე-15 საუკუნის იტალიაზე მიგვითითებს როგორც კერძის სამშობლოზე. შაქრის დახვევის პირველი მექანიზმი 1897 წელს ინგლისელმა სტომატოლოგმა უილიამ მორისონმა გამოიგონა, დააპატენტა და წარადგინა საქალაქო გასართობ ღონისძიებაზე. მიუხედავად იმ დროისთვის მაღალი ფასის (დღევანდელი მიახლოებით 7$), კერძმა დიდი წარმატება იქონია და პოპულარობა სწრაფად მოიპოვა. მორისონის დაპატენტებული მექანიზმი დღემდე გამოიყენება როგორც უმარტივესი შაქრის დასახვევი მანქანა. შემდეგ მსგავსი ხელსაწყო დააპატენტა ჯოზეფ ლასკომ სხვა სახელწოდებით, რომელითაც ბამბის ნაყინი ახლა ცნობილია ინგლისურენოვსნი ქვეყნების უმეტესობაში. 1970-იან წლებში შეუქმნა პირველი მანქანა, რომელსაც შეეძლო ბამბის ნაყინის შექმნისთანავე ავტომატიზირებული შეფუთვა, რამაც გაამარტივა მისი მსოფლიოში გავრცელება და გაყიდვა კარნავალებზე და სხვა ქუჩის ღონისძიებებზე.

დღეს ბამბის ნაყინი გვხვდება ბევრ, უმეტესად საბავშვო ღონისძიებაზე, ცირკებში, პარკებში და ქუჩებში. ასევე ზოგ ქვეყანაში მზადდება ქარხნებში მაღაზიებისთვის, არსებობს კერძო პირებისთვის განკუთვნილი ხელსაწყოებიც. უმეტესად პოპულარობით ბავშვების შორის სარგებლობს. შეერთებულ შტატებში ბამბის ნაყინის ეროვნული დღე 7 დეკემბერს აღინიშნება.,

კატეგორია:დესერტები
კატეგორია:ამერიკული გამოგონებები
თამარ ჩერგოლეიშვილი

**თამარ ჩერგოლეიშვილი** (25 მაისი, 1975, თბილისი) — ქართველი ჟურნალისტი და პოლიტიკოსი. ჟურნალ „ტაბულას“ დამფუძნებელი.

## ბიოგრაფია
1997 წელს დაამთავრა თბილისის სახელმწიფო უნივერსიტეტის საერთაშორისო სამართლისა და ურთიერთობების ფაკულტეტი, საერთაშორისო ურთიერთობების სპეციალობით. 1997-1998 წლებში მუშაობდა ამერიკის იურისტთა ასოციაციაში 2000 წელს დაიწყო მუშაობა ევროპის საბჭოში. 2006-2010 წლებში იყო ევროპის საბჭოს სამართლებრივი ჯგუფის ხელმძღვანელი. 2009 წელს დააფუძნა ჟურნალი „ტაბულა“, 2012 წლის ბოლოს კი გაეშვა „ტაბულას“ ტელევიზია რომელმაც მალევე შეწყვიტა მაუწყებლობა.

## პირადი ცხოვრება
ჩერგოლეიშვილი არის ქართველი პოლიტიკოსის, გიგა ბოკერიას მეუღლე 2006 წლიდან. ჰყავს ორი შვილი: ეკატერინე (დ. 1997, პირველი ქორწინებიდან) და კესარია (დ. 2006).

## რესურსები ინტერნეტში
* თამარ ჩერგოლეიშვილი  — *tabula.ge*

კატეგორია:დაბადებული 1975
კატეგორია:ქართველი ქალი პოლიტიკოსები
კატეგორია:ქართველი ქალი ჟურნალისტები
კატეგორია:დაბადებული 25 მაისი
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები
ენვერ კაპბა

**ენვერ ერასტის ძე კაპბა** (; დ. 20 ოქტომბერი, 1936, გაგრა, აფხაზეთის ასსრ, საქართველოს სსრ — გ. 2007) — აფხაზი სახელმწიფო მოხელე. სკკპ წევრი (1965). საქართველოს დამსახურებული ინჟინერი. საქართველოს სსრ მეთერთმეტე მოწვევის უმაღლესი საბჭოსა და აფხაზეთის ასსრ მეთერთმეტე მოწვევის უმაღლესი საბჭოს დეპუტატი.

## ბიოგრაფია
1955 წელს დაამთავრა გაგრის რუსული საშუალო სკოლა. 1956-1962 წლებში სწავლობდა აფხაზეთის სახელმწიფო პედაგოგიური ინსტიტუტის ფიზიკა-მათემატიკის ფაკულტეტზე, შემდეგ სწავლა განაგრძო საქართველოს ვ. ლენინის სახელობის შრომის წითელი დროშის ორდენოსანი პოლიტექნიკური ინსტიტუტის მშენებლობის ფაკულტეტზე. 1962 წლიდან იყო საქართველოს სსრ მშენებლობის სამინისტროს №6 ტრესტის №2 სამშენებლო სამმართველოს ჯერ ოსტატი, შემდეგ სამუშაოთა მწარმოებელი, საწარმოო ტექნიკური განყოფილების უფროსი. 1965 წლიდან ტრესტ „ბიჭვინთმშენის“ №5 სამშენებლო უბნის სარემონტო-სამშენებლო სამმართველო „კურორტმშენის“ უფროსი, 1967 წლიდან გაგრის სახალხო დეპუტატთა საქალაქო საბჭოს აღმასკომის თავჯდომარეა. 1970 წლიდან კურორტ ბიჭვინთის პანსიონატების გაერთიანების დირექტორი, 1975 წლიდან იყო საქართელოს პროფსაბჭოს მდივანი. 1980-1986 წლებში საქართველოს კომპარტიის გაგრის საქალაქო კომიტეტის პირველი მდივანი. 1986-1988 წლებში საქართველოს კომპარტიის ცენტრალური კომიტეტის ვაჭრობისა და საყოფაცხოვრებო მომსახურების განყოფილების გამგე. 1988-1990 წლებში საქართველოს კომპარტიის ცენტრალური კომიტეტის სოციალურ ეკონომიკური განყოფილების გამგე. 1990 წლის 6 ნოემბრიდან აფხაზეთის ასსრ-ის უზენაესი საბჭოს პრეზიდიუმის ბრძანებით დაინიშნა აფხაზეთის ასსრ მინსტრათა საბჭოს თავმჯდომარის მოადგილედ.

1991 წლის 17 მარტს ხელმძღვანელობდა აფხაზეთში საბჭოთა კავშირის შენარჩუნების რეფერენდუმს. 1991 წელს სათავეში ედგა აფხაზეთის რესპუბლიკის დროშის, გერბისა და ჰიმნის სახელმწიფო კომისიას. 1991-1992 წლებში აფხაზეთის ასსრ-ის XII მოწვევის უმაღლესი საბჭოს დეპუტატი. 1992-1996 წლებში აფხაზეთის სეპარატისტული რესპუბლიკის უმაღლესი საბჭოს I მოწვევის დეპუტატი. აფხაზეთის ომის დამთავრების შემდეგ დანიშნეს ე.წ. „აფხაზეთის რესპუბლიკის მინისტრთა საბჭოს თავმჯდომარის“ მოადგილედ. 1997 წლის ივნისიდან სეპარატისტული აფხაზეთის რესპუბლიკის ცენტრალური კომპარტიის პირველი მდივანი. 2000 წლიდან რუსეთის ფედერაციის თავდაცვის სამინისტროს მთავარი სამმართველოს სამხედრო სანატორიუმი „გაგრის“ ხელმძღვანელი.

## ლიტერატურა
*გაზ. „საბჭოთა აფხაზეთი“, 7 ნოემბერი, 1990.

## რესურსები ინტერნეტში
*Капба Энвер Эрастович 

## სქოლიო
კატეგორია:დაბადებული 1936
კატეგორია:გარდაცვლილი 2007
კატეგორია:საქართველოს სსრ-ის XI მოწვევის უმაღლესი საბჭოს დეპუტატები
კატეგორია:აფხაზეთის ასსრ-ის XI მოწვევის უმაღლესი საბჭოს დეპუტატები
კატეგორია:საბჭოთა კავშირის კომუნისტური პარტიის წევრები
კატეგორია:საქართველოს სსრ-ის დამსახურებული ინჟინრები
კატეგორია:საქართველოს პოლიტექნიკური ინსტიტუტის კურსდამთავრებულები (1955)
კატეგორია:აფხაზი პოლიტიკოსები
ენვერ
ოთარ იშხნელი

**ოთარ სიმონის ძე იშხნელი** (დ. 20 აპრილი, 1921, სოფ. ჩხარი, ახლანდ. თერჯოლის მუნიციპალიტეტი, — გ. 1992) — ქართველი საბჭოთა ჯარისკაცი, II მსოფლიო ომის დროს საფრანგეთის წინააღმდეგობის მოძრაობის აქტიური მონაწილე, საფრანგეთის არმიის პოლკოვნიკი.

დაამთავრა სამხედრო სამეთაურო კურსები ქ. ლვოვში. 1939 წელს გაიწვიეს სავალდებულო სამხედრო სამსახურში. II მსოფლიო ომის დროს იბრძოდა უკრაინის ტერიტორიაზე. 1941 წელს ტყვედ ჩავარდა. 1942 წელს სამხრეთ საფრანგეთის ტერიტორიაზე ტყვეთა ბანაკების არალეგალური ანტიფაშისტური ორგანიზაციის ერთ-ერთი ხელმძღვა­ნელი გახდა. 1944 წლის დასაწყისში მისი ხელმძღვანე­ლობით მოეწყო ტყვეთა აჯანყება, რომელიც გადაიზარდა პარტიზანულ მოძრაობაში ქ. კარბოსთან მდებარე „ლაპლანების ტყეში“. 1944 წლის აგვისტოში, როდესაც დაიწყო საფრანგეთის წინააღმდეგობის მოძრაობის საერთო ­გამოსვლები, მათ უკვე გაერთიანებული ძალით ­აიღეს ქ. ალბი. წინააღმდეგობის მოძრაობის დავალებით ლეიტენანტმა იშხნელმა საბჭოთა (ქართველი, ყაზახი და სხვ.), ფრანგი, ესპანელი, პოლონელი და იუგოსლავი მებრძოლებისგან ჩამოაყალიბა რეგულარული პოლკი, რომელსაც თავადვე მეთაურობდა (პოლკი ფრანგებისათვის ცნობილი იყო „მაკი ჟორჟიენის“ სახელით). შარლ დე გოლთან და პოლკოვნიკ კენინგთან ერთად მონაწილეობდა ტულუზის განთავისუფლებისადმი მიძღვნილი დიდი აღლუმში. 1945 წლის ოქტომბერში საბჭოთა კავშირში დაბრუნდა. ტყვედ ყოფნის გამო რეპრესირებული იყო — მიესაჯა 20 წლით პატიმრობა. 1955 წლის ამნისტიის საფუძველზე გაათავისუფლეს. დაჯილდოებულია საფრანგეთის სამხედრო ჯილდოებით: „სამხედრო ჯვარი ხმლითა და ვერცხლის ვარს­კვლავით“, ორდე­ნით „მამაცობისთვის“, მედლით „წინააღმდეგობისათვის“ და სხვ.       

## ლიტერატურა
## რესურსები ინტერნეტში
კატეგორია:დაბადებული 20 აპრილი
კატეგორია:დაბადებული 1921
კატეგორია:თერჯოლის მუნიციპალიტეტში დაბადებულები
კატეგორია:გარდაცვლილი 1992
კატეგორია:ქართველები მეორე მსოფლიო ომში
კატეგორია:საბჭოთა კავშირის რეპრესიების მსხვერპლნი საქართველოში
თამაზ ხუხუნაშვილი

**თამაზ ხუხუნაშვილი** (დ. 23 აპრილი, 1959, თბილისი) —  ქართველი  იურისტი, პოლიტიკოსი, ფიზიკოსი.

1980 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი.   1995-1999 წლებში იყო საქართველოს მე-4 მოწვევის პარლამენტის წევრი  პარტიული სიით, საარჩევნო ბლოკი „ეროვნულ–დემოკრატიული პარტია“. 

## რესურსები ინტერნეტში
*თამაზ ხუხუნაშვილი — საქართველოს პარლამენტის ოფიციალური საიტი

 
 

კატეგორია:დაბადებული 23 აპრილი
კატეგორია:დაბადებული 1959
კატეგორია:საქართველოს IV მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
ტორტი

**ტორტი** (ლათ. torta - მრგვალი პური) — დესერტი; რამდენიმე კრემიანი ან ჯემიანი ფენისგან შემდგარი, ჩვეულებრივად ზემოდან კრემით ან ხილით დაფარული ნამცხვარი.https://www.merriam-webster.com/dictionary/torte არსებობს უტკბო ტორტებიც, ამ შემთხვევაში სიტყვა "ტორტი" გამოიყენება კერძის ტორტის მსგავსად ფენებად დაყოფის და ზემოდან დამატებით შემკობის აღსანიშნავად. ტორტი დაბადების დღის აღნიშვნის ცნობადი ატრიბუტია, დღესასწაულისთვის ის ხშირად აღმნიშვნელის ასაკის ტოლი რაოდენობის სანთლებით ან ციფრების ფიგურებით იმკობა. გავრცელებული ტრადიციაა სანთლების ჩაქრობა და სურვილის ჩაფიქრება. საქორწილო ტორტები ხშირად მრავალსართულიანია და ზემოდან ნეფე-პატარძლის ფიგურებითაა შემკული. ხანდახან ტორტი იხმარება როგორც სასროლი იარაღი, არსებობს ტორტის სროლის კონკურსები, ჩემპიონატები, სპორტული ღონისძიებები.

## ისტორია 
ტორტის მსგავსი კერძები პირველად გაჩნდა ფქვილის გამოგონებისთანავე. არაბულ ქვეყნებში მათ შაქრის და სხვადასხვა სუნელის ფქვილთან შეზავებით იღებდნენ. თანამედროვე ტორტს საფუძველი დაუდო შაქრის პოპულარიზაციამ. ტორტის საერთაშორისო დღე მსოფლიოში 20 ივლისს აღინიშნება.https://www.calend.ru/holidays/0/0/3209/

## მომზადების წესი 
ტორტის მომზადებისთვის ტრადიციულად გამოიყენება ბისკვიტის, ფენოვანი ან ქვიშის ცომი ან ვაფლი, ზოგ შემთხვევაში სხვადასხვა სახეობა სხვადასხვა ფენისთვის. მათ შორის შეიძლება მოთავვსდეს ხილის, თხილის ან კენკრის ფენები. კრემი მზადდება კარაქით, ხაჭოთი, შედედებული რძით და სხვა. ცომში და კრემში შეიძლება გემოს მისაცემი სხვადასხვა ინგრედიენტების დამატება - ალკოჰოლის (რომი, ლიქიორი), კაკაოს ფხვნილის, ვანილის და სხვა.

ტრადიციულად ტორტი მგრვალია, მაგრამ ქარხნის და ზოგ ჩვეულებრივ ტორტს მართკუთხედის ან ნახევარსფეროს ფორმა აქვს. პოპულარულია განსაკუთრებული მოვლენებისთვის შეკვეთილი უჩვეულო - ვარსკლავის, გულის, რაიმე საგნის და ა.შ. ფორმის ტორტებიც.

## გაფორმება 
ტორტის გაფორმება ხდება საკონდიტრო შპრიცის მეშვეობით კრემით ან მინანქრით. გამოიყენება ასევე ელასტიური საკონდიტრო მასტიკა, რომელიც ტორტს გლუვ ზედაპირს სძენს და გამოიყენება ტორტის გაფორმებისთვის დეკორატიული ფიგურების გამოსაძერწად. გაფორმების ხშირი ელემენტებია ყვავილები, ნაპირების შემკობა, მარციპანი და სხვა. შესამკობად იხმარება ასევე თხილი, ხილი, ათქვეფილი ნაღები, შოკოლადის ან ქოქოსის ნახერხი. ტორტის გაფორმება შეიძლება ცალკე სპეციალობა იყოს ან საკონდიტრო საქმის სწავლის ნაწილი.

კატეგორია:ნამცხვარი
კონსტანტინე იშხნელი

**კონსტანტინე (კოლია) ნიკოლოზის ძე იშხნელი** (დ. 1 აგვისტო, 1891, სოფ. არადეთი, ახლანდ. ქარელის მუნიციპალიტეტი, — გ. 13 აგვისტო, 1937) — ქართველი სამხედრო პირი, პოდპოლკოვნიკი.

წარმომავლობით იყო თბილისის გუბერნიის აზნაურთა ოჯახიდან. დაამთავრა სუმის კადეტთა კორპუსი (1910), შემდეგ მიხეილის საარტილერიო სასწავლებელი. 1913 წლიდან კავკასიის 1-ლი მსროლელი საარტილერიო დივიზიონის პოდპორუჩიკი. ამავე შენაერთის შემადგენლობაში მონაწილეობდა I მსოფლიო ომში (1914-1918). დაჯილდოებული იყო წმ. სტანისლავის II (1915) და წმ. ანას III (1915) და IV (1916) ხარისხის ორდენებით. ჰქონდა პორუჩიკის (1915), შტაბს-კაპიტნის (1916), კაპიტნის (1917) წოდებები. 1918-1921 წლებში მსახურობდა საქართველოს რესპუბლიკის არმიაში პოდპოლკოვნიკის ჩინით, შემდეგ ქართულ წითელ არმიაში (დივიზიონის მეთაურის თანაშემწე). მონაწილეობდა 1922-1924 წლების ანტისაბჭოთა წინააღმდეგობის მოძრაობაში. შემდეგ მუშაობდა სამხედრო საქმის პედაგოგად თბილისის სახელმწიფო უნივერსიტეტში. 1937 წელს დააპატიმრეს „კონტრრევოლუციური“ საქმიანობის ბრალდებით და დახვრიტეს.

## რესურსები ინტერნეტში
* იშხნელი კონსტანტინე ნიკოლოზის ძე. სტალინური სიები საქართველოდან [ელექტრონული მონაცემთა ბაზა] / ჰაინრიჰ ბიოლის ფონდი სამხრეთ კავკასიაში, ინფორმაციის თავისუფლების განვითარების ინსტიტუტი, საქართველოს შინაგან საქმეთა სამინისტრო, საერთაშორისო საზოგადოება „მემორიალი“, საქართველოში შვეიცარიის საელჩო. - 2013.
* Ишхнели Константин. «Памяти героев Великой войны 1914–1918».

კატეგორია:დაბადებული 1 აგვისტო
კატეგორია:დაბადებული 1891
კატეგორია:გარდაცვლილი 13 აგვისტო
კატეგორია:გარდაცვლილი 1937
კატეგორია:ქართველი სამხედრო მოღვაწეები
კატეგორია:რუსეთის იმპერიის ოფიცრები
კატეგორია:ქართველები პირველ მსოფლიო ომში
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა ანას III ხარისხის ორდენის კავალრები
კატეგორია:წმინდა ანას IV ხარისხის ორდენის კავალრები
კატეგორია:ქარელის მუნიციპალიტეტში დაბადებულები
ანზორ აბრალავა

**ანზორ აბრალავა** (დ. 6 ნოემბერი, 1958, ზუგდიდი) — ქართველი ეკონომისტი, მეცნიერი, პოლიტიკოსი.

1980 წელს დაამთავრა საქართველოს პოლიტექნიკური ინსტიტუტის ავტომატიკისა და გამოთვლითი ტექნიკის ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
კატეგორია:დაბადებული 6 ნოემბერი
კატეგორია:დაბადებული 1958
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1980)
კატეგორია:ზუგდიდში დაბადებულები
მაჭარაძე

საკუთარი სახელი **მაჭარაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ვალერიან მაჭარაძე — ისტორიკოსი
* კირილე მაჭარაძე — მსახიობი
* პოლიკარპე მაჭარაძე — პოლიტიკოსი

კატეგორია:ქართული გვარები
კანფეტი

**კანფეტი** ( — დამზადებული) — საკონდიტრო ნაწარმი, რომლის მთავარი ინგრედიენტი შაქარია. ამ კატეგორიაში შედის შოკოლადი, კევი, ასევე შაქრით დაფარული ხილი, ბოსტნეული და თხილი. ფიზიკურად კანფეტი შაქრის რაოდენობით ისაზღვრება, მაგრამ მნიშვნელოვანია ასევე დამოკიდებულება ნაწარმის მიმართ — კანფეტად ითვლება ისეთი ნაწარმი, რომელსაც ხმარობენ წასახემსებლად, და არა დესერტად. სხვადასხვა კულტურაში ერთი და იგივე ტკბილეული შეიძლება კანფეტად ან დესერტად ითვლებოდეს.https://archive.org/details/sweets00timr/page/53 კანფეტი ჩვეულებრივად პატარა ზომისაა და ნაჭრებად არ იყოფა. იჭმევა თითებით.

## ისტორია 
პირველი კანფეტი - მოხარშული შაქრის ნაჭრები - გაჩნდა ინდოეთში, რომელიც შაქრის სამშობლოდ ითვლება. სხვა ქვეყნებში, სადაც შაქარი არ იყო ხელმისაწვდომი, კანფეტს თაფლისგან ამზადებდნენ. ძველ საბერძნეთში, რომში, ირანში და ჩინეთში თაფლით ხილს და ყვავილებს შესანახად ან საჭმელად ფარავდნენ. ასეთი პრაქტიკა დღესაც არსებობს, მაგრამ დღეს ის დეკორატიურ მიზნებს ემსახურება. ინდუსტრიულ რევოლუციამდე მხოლოდ მდიდარი მოსახლეობისთვის ხელმისაწვდომი კანფეტი ხშირად ყელის ტკივილოს და საკვების მონელებასთან დაკავშირებული პრობლემების წამლად იხმარებოდა. XIX საუკუნეში ტექნოლოგიების განვითარებამ და შაქრის გაიაფებამ კანფეტი უფრო გავრცელებული და ხელმისაწვდომი გახადა, გაჩნდა პირველი კანფეტების პრესი. თავდაპირველად კანფეტს არ ფუთავდნენ, მაგრამ პოლიომიელითის ეპიდემიამ ეს პრაქტიკა შეცვალა. მალე დაიწყო საკვებში, მათ შორის კანფეტებში კონსერვანტების, საღებავების და არომატიზატორების დამატება, მათგან ბევრი ჯანმრთელობისთვის საზიანოც იყო. პირველი საკვებში დანამატების რეგულაციები აშშ-მ გამოსცა.

## დამზადების წესი 
შაქარი იზავება წყალში ან რძეში და იხარშება სასურველ კონსისტენციამდე. კანფეტს შეიძლება ბევრნაირი ტექსტურა ჰქონდეს. ტექსტურა და კონსისტენცია დამოკიდებულია დამატებით ინგრედიენტებზე, ტემპერატურაზე და შაქრის კონცენტრაციაზე. რაც უფრო მეტი შაქარი იზავება მით უფრო მკვრივია კანფეტი. კანფეტების უმეტესობა ქარხნულად მზადდება.

## საფრთხე ჯანმრთელობისთვის 
კანფეტი დიდი რაოდენობით შეიცავს შაქარს. შაქრის დიდი რაოდენობები ქმნიან კარიესის და დიაბეტის საფრთხეს. კანფეტის მოხმარების შემდეგ სწრაფად იმატებს სისხლში შაქრის შემცველობა, რაც სახიფათოა როგორც დიაბეტის მქონე, ასევე ჩვეულებრივი ადამიანისთვის. ასევე, მრგვალი და მკვრივი კანფეტები ბავშვებში დახრჩობით გამოწვეული სიკვდილის პირველი მიზეზია.

## სქოლიო
კატეგორია:კანფეტი
კატეგორია:საჭმლის ტიპები
გივი კვანტალიანი

**გივი შალვას ძე კვანტალიანი** (დ. 27 სექტემბერი, 1933, თბილისი, — გ. 19 მარტი, 1999, იქვე) — მილიციის გენერალ-მაიორი (1984). 

დაამთავრა თბილისის ი. ჭავჭავაძის სახელობის უცხო ენათა პედაგოგიური ინსტიტუტი. 1958 წლიდან კომკავშირულ და პარტიულ სამუშაოებზე იყო. მსახურობდა თბილისის შინაგან საქმეთა სამმართველოს უფროსად (1980–1982), საქართველოს სსრ შინაგან საქმეთა მინისტრის მოად­გი­ლე (1982–1988), მოსკოვის შინაგან საქმეთა სამინისტროს მილიციის უმაღლესი სკოლის უფროსის მო­ად­გი­ლე (1988–1990). არჩეული იყო საქართველოს სსრ IX და X მოწვევის უმაღლესი საბჭოს დეპუტატად (1975-1979, 1980-1984). პოსტსაბჭოთა პერიოდში იყო საქართველოს შინაგან საქმეთა სამინისტროს უმაღლესი სკოლის უფროსი (1990–1993), სა­ქართველოს საგანგებო სიტუაციებისა და სამოქალაქო თავდაცვის დეპარტამენტის თავმჯდომარის მო­ად­გილე (1997–1999). დაჯილდოებულია ვახტანგ გორგასლის III ხარისხის ორდენით (2003, გარდაცვალების შემდეგ). 

## ლიტერატურა
## რესურსები ინტერნეტში
* კვანტალიანი გივი შალვას ძე. საქართველოს პარლამენტი.

კატეგორია:დაბადებული 27 სექტემბერი
კატეგორია:დაბადებული 1933
კატეგორია:გარდაცვლილი 19 მარტი
კატეგორია:გარდაცვლილი 1999
კატეგორია:ქართველი გენერლები
კატეგორია:ქართველი პოლიტიკოსები
კატეგორია:ვახტანგ გორგასლის III ხარისხის ორდენის კავალრები
კატეგორია:თბილისში დაბადებულები
კატეგორია:საქართველოს სსრ-ის IX მოწვევის უმაღლესი საბჭოს დეპუტატები
კატეგორია:საქართველოს სსრ-ის X მოწვევის უმაღლესი საბჭოს დეპუტატები
კვანტალიანი

საკუთარი სახელი **კვანტალიანი** შეიძლება აღნიშნავდეს ერთ-ერთ შემდეგ პიროვნებათაგანს:

* აკაკი კვანტალიანი — მსახიობი
* გივი კვანტალიანი — პოლიციის გენერალ-მაიორი
* ეპიფანე კვანტალიანი — საბჭოთა უშიშროების და პარტიის მოხელე
* თეიმურაზ კვანტალიანი — მსახიობი, რეჟისორი
* შარლოტა კვანტალიანი — პოეტი, ფილოლოგი

კატეგორია:ქართული გვარები
დოქტორ პეპერი

**Dr Pepper** () — ამერიკული გაზიანი სასმელი, რომელიც XIX საუკუნის 80-იან წლებში ტეხასის შტატში შეიქმნა, ფარმაცევტ ჩარლზ ალდერტონის მიერ. საწყის ეტაპზე სასმელი მხოლოდ აშშ-ში იყიდებოდა, თუმცა დღესდღეობით იგი იყიდება ევროპისა და აზიის მრავალ ქვეყანაში, ჩრდილოეთ და სამხრეთ ამერიკის კონტინენტებზე არსებულ ქვეყნებში, ავსტრალიაში. არსებობს Dr. Pepper-ის დიეტური ვერსიაც. 2000-იანი წლებიდან კი სასმელს დაემატა სხვადასხვა არომატებიც. 

## ისტორია 
როდესაც ჩარლზ ალდერტონმა Dr. Pepper შექმნა, მან სასმელი პირველად იმ აფთიაქის მეპატრონეს (მორისონი) გაასინჯა, რომელშიც მუშაობდა. მეპატრონეს ძალიან მოეწონა და მისი გაყიდვა დაიწყო. სწორედ მისი შერჩეულია გამაგრილებელი სასმელის ეს სახელიც.
მინი|302x302პქ
ისევე როგორც კოკა-კოლას რეცეპტი, Dr. Pepper-ის რეცეპტიც გასაიდუმლოებულია და მისი ორი ნახევარი შენახულია ორი სხვადასხვა ბანკის სეიფში. არსებობდა მოსაზრება, რომ სასმელის ერთ-ერთი საიდუმლო ინგრედიენტი შავი ქლიავის წვენია, თუმცა ოფიციალურმა Dr. Pepper-ის წარმომადგენლებმა აღნიშნეს, რომ ეს ჭორი სიმართლეს არ შეესაბამებოდა. 

ფიქრობენ, რომ სახელის შერჩევისას სიტყვა "დოქტორ" იმიტომ აარჩია მორისონმა, რომ ხალხში გაეღვივებინა მოსაზრება Dr. Pepper-ის ჯანმრთელობისთვის სასარგებლოობასთან დაკავშირებით (ინგ. Doctor - ექიმი). თუმცა მორისონის სანაცნობოში მართლაც არსებობდა ორი ექიმი, რომელთა გვარები პეპერი იყო. ვარაუდობენ, რომ ერთ-ერთი შეიძლებოდა გამხდარიყო სახელის ინსპირაცია.

დოქტორ პეპერი და Coca Cola შექმნიდანვე კონკურენტები იყვნენ. Dr. Pepper-მა რამდენჯერმე უჩივლა Coca Cola-ს სასამართლოში. ერთ-ერთი საჩივარის მიზეზი ის გახლდათ, რომ Coca Cola-მ თავის ერთ-ერთ სასმელს "პეპო" დაარქვა, რაც ჰგავდა Dr. Pepper-ის სახელს და ეს საქციელი სავაჭრო ნიშნის პლაგიატიზმს უტოლდებოდა.

## არომატები 
Dr. Pepper ალუბლისა და ვანილის არომატით ერთ-ერთი ყველაზე პოპულარული არომატია. ამ არომატის მქონე სასმელი აშშ-ს განსაზღვრულ ტერიტორიაზე იყიდება. მოკლე ვადით იგი კანადაშიც იყო ხელმისაწვდომი.

ერთ-ერთი არომატის სახელია Dr. Pepper „ნამდვილი შაქრით“. როგორც სახელშივე ჩანს, მის შემადგენლობაში ნამდვილი შაქარია და არა სიმინდისგან დამზადებული ტკბილი სიროფი (ფრუქტოზა). მეოცე საუკუნის 80-იან წლებში ამერიკულმა გაზიანი სასმელების მწარმოებლებმა შეწყვიტეს ნამდვილი შაქრის გამოყენება საკუთარი პროდუქტის წარმოებისას. მიზეზი შაქრის ფასის მკვეთი ზრდა გახლდათ. Dr. Pepper ნამდვილი შაქრით სასმელის შექმნიდან 125 წლის თავზე გამოუშვეს. ქილაზე კი 60-იანი წლების სლოგანი და სურათი იყო გამოსახული.

Dr. Pepper კენკრისა და ნაღების არომატით არანაკლებ პოპულარული არომატია. აღსანიშნავია, რომ მისი დიეტური ვერსიაც არსებობს.

## Dr. Pepper გოგონა 
მინი|160px|დონა ლორენი
1963 წელს მომღერალი დონა ლორენი Dr. Pepper-ის სახე გახდა.  იგი საკმაოდ ეფექტურად უკეთებდა რეკლამას პროდუქტს. რადიოს, ტელევიზიისა თუ ბილბორდების საშუალებით. 1968 წლამდე იგი კომპანიის წარმომადგენელი გახლდათ. ამ დროის განმავლობაში გაიზარდა როგორც მისი (პიროვნული), ასევე სასმელის პოპულარობაც. იგი ფილმებშიც გადაიღეს, სადაც იგი მარკეტინგულ მისიას ასრულებდა Dr. Pepper-ის პოპულარიზაციისა და რეკლამირებისთვის. 

1961-81 წლებში კი კომპანიამ სილამაზის კონკურსი „მის თინეიჯერი ამერიკა“ დააფინანსა.

## სქოლიო 
კატეგორია:გამაგრილებელი სასმელები
ომანის სამზარეულო

ალტ=ომანის დროშა|მინი|ომანის დროშა
**ომანის სამზარეულოზე** () გავლენას ახდენს არაბული, ირანული, ინდური, აზიური, აღმოსავლეთ ხმელთაშუაზღვისპირეთის და აფრიკული სამზარეულოები, რაც ასახავს ომანის, როგორც ფართო სავაჭრო იმპერიის პოზიციას ტრადიციული სანელებლების სავაჭრო გზების გადაკვეთაზე.  კერძებს ხშირად საფუძვლად უდევს ქათამი, თევზი და ცხვარი, აგრეთვე ბრინჯის ძირითადი ნაწილი. ომანის კერძების უმეტესობა შეიცავს სანელებლების, მწვანილისა და მარინადების მდიდარ ნარევს.

ქვეყანაში ღორის ხორცის მოხმარება აკრძალულია მუსლიმებისათვის, შარიათის კანონების შესაბამისად.
ალტ=ომანის სამზარეულოს კერძები|მინი|ომანის სამზარეულოს კერძები|მარცხნივ

## სამზარეულოს მახასიათებლები 
ალტ=ტრადიციული ომანური კერძი|მინი|ტრადიციული ომანური კერძი
მიუხედავად იმისა, რომ ომანის სხვადასხვა რეგიონი ერთმანეთისაგან განსხვავდება თავისი დამახასიათებელი კერძებით, მთელი  ქვეყნის მასშტაბით გავრცელებულია *კარი* (ინდური სამზარეულოსათვის დამახასიათებელი კერძები),  მოხარშული ხორცი, ბრინჯი და ბოსტნეული. ასევე პოპულარულია წვნიანები  და ჩვეულებრივ მზადდება ქათმის ხორცის, ცხვრისა და ბოსტნეულისგან (მაგალითად, შებოლილი ბადრიჯანი). მთავარ კერძებს, ჩვეულებრივ, შუა დღის განმავლობაში მიირთმევენ, ვახშამი კი შედარებით მსუბუქია.

## კერძები 
**ჰარისი** - ხორბალისაგან  ქათამთან ან ხორცთან ერთად მომზადებული სქელი პასტა. მირთმევენ ხელით ან კოვზით ერბოსთან ერთად. .
ალტ=ჩაი საუზმეზე|მინი|ჩაი საუზმეზე

**კაჰვა (არაბული ყავა)** - ომანის ყავა, კარდამონის ფხვნილთან ერთად.  ძირითადად სტუმართმოყვარეობის სიმბოლოდ გვევლინება. მიირთმევენ ფინიკთან ან ადგილობრივი წარმოების ე/წ. ომანურ ჰალვასთან ერთად.

**ქაბაბი** -  დამარილებული სუნელებით შეზავებული ხორცის კერძი შამფურებზე (ჩვეულებრივ ქათმის ან საქონლის ხორცი), ბარბეკიუ ან მომზადებული გრილზე.მიირთმევენ ბოსტნეულის გარნირთან ერთად.

**მაშუაი** - მთლიანად შემწვარი სამეფო თევზის კერძი, რომელსაც ლიმნიან ბრინჯთან ერთად მიირთმევენ.

**მაჰბუსი** -  ბრინჯის კერძი, რომელსაც ზოგჯერ ზაფრანის არომატიზატორს უკეთებენ და  ქათმის ან საქონლის  ხორცის ნახარშში ამზადებენ.

**მუკალაბი** - ცხვის ან საქონლის ფაშვით და მკერდით მომზადებული კერძი,  სხვადასხვა სანელებლებით, მათ შორის დარიჩინით, კარდამონით, შავი პილპილით, კოჭათი, ნიორითა და ჯავზით.

**შუვაა** - საკვები, რომელსაც მხოლოდ დღესასწაულებზე მიირთმევენ. კერძი მზადდება ცხარე ფინიკის პასტაში დამარინადებული თხის, ცხვრის, ძროხის ან აქლემის ხორცის  ნაჭრებისგან, რომელიც შემწვარია სპეციალურ ღუმელში- მიწაში გათხრილ ორმოში. ეს, როგორც წესი, მთელი სოფლის ერთობლივი ღონისძიებაა. სხვადასხვა სანელებლებით შეზავებულ ხორცს ახვევენ  მშრალი ფოთლებსი და შემდეგ ღუმელში ათავსებენ.

**საჰანა** - სქელი წვნიანი, რომელიც მზადდება ხორბლის, ფინიკის, *მელასას* (სიროფი) და რძისგან. მასა ჩვეულებრივ მიირთმევენ რამადანის პერიოდში.

**ალბადინაჯან მაე თავარიქ** - ღვეზელი, რომელიც მზადდება ბადრიჯნისგან, ფინიკისა და ხახვისგან.

## სასმელები 
**ყავა** ნაციონალური სასმელია, ხოლო ჩაის სვამენ სტუმართმოყვარეობისთვის. სხვა პოპულარულ სასმელებში შედის *ლაბანი* (არაბ. لبن‎)(რაფინირებული რძის პროდუქტი), იოგურტი და გამაგრილებელი სასმელები.

## იხილეთ აგრეთვე
არაბული სამზარეულო

## ლიტერატურა
* "Traditional Omani Food". Ministry of Information, Sultanate of Oman. 2002. Archived from the original on 28 June 2011. Retrieved 2011-03-21.

კატეგორია:ომანის სამზარეულო
გურამ ავქოფაშვილი

**გურამ ავქოფაშვილი** (დ. 22 ოქტომბერი, 1966, ბოლნისი) — ქართველი ბიზნესმენი, გეოლოგი, პოლიტიკოსი.

1992 წელს დაამთავრა საქართველოს ტექნიკური უნივერსიტეტის სამთო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (ბოლნისის მაჟორიტარი), საარჩევნო ბლოკიდან „საქართველოს მოქალაქეთა კავშირი“.

## რესურსები ინტერნეტში
კატეგორია:დაბადებული 22 ოქტომბერი
კატეგორია:დაბადებული 1966
კატეგორია:საქართველოს V მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1992)
კატეგორია:ბოლნისში დაბადებულები
კატეგორია:ქართველი გეოლოგები
კატეგორია:ქართველი ბიზნესმენები
თინა არზიანი

**თინა არზიანი** (დ. 17 მარტი, 1953 , მარტვილი) — ქართველი პოლიტიკოსი, ფილოლოგი.

1975 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 2004 წლის 5 თებერვლიდან 22 აპრილამდე იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი".

## რესურსები ინტერნეტში
კატეგორია:დაბადებული 17 მარტი
კატეგორია:დაბადებული 1953
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
ჯამლეთ ბაბილაშვილი

**ჯამლეთ ბაბილაშვილი** (დ. 9 ივლისი, 1942, საგარეჯოს რაიონი — გ. 9 ივლისი, 2017) — ქართველი იურისტი, მეცნიერი.

1969 წელს დაამთავრა თბილისის სახელმწიფო უნივერსიტეტის იურიდიული ფაკულტეტი სამართალმცოდნეობის სპეციალობით, ხოლო 1971 წელს ასპირანტურა. 1999 -2004 წლებში იყო საქართველოს მე-5 მოწვევის პარლამენტის წევრი (საგარეჯოს მაჟორიტარი), საარჩევნო ბლოკი „საინიციატივო ჯგუფი “.

## რესურსები ინტერნეტში
კატეგორია:დაბადებული 9 ივლისი
კატეგორია:დაბადებული 1942
კატეგორია:გარდაცვლილი 9 ივლისი
კატეგორია:გარდაცვლილი 2017
კატეგორია:საქართველოს V მოწვევის პარლამენტის წევრები
გომარეთის ფაუნა

**გომარეთის ფაუნა** — გვიანი პლიოცენის ეპოქის ნამარხ ძუძუმწოვართა კომპლექსი აღმოსავლეთ საქართველოს ტერიტორიაზე. აღმოჩენილია გომარეთის მიდამოებში. ცხოველთა ნაშთების შესწავლის შედეგად დადგინდა შემდეგი სახეობები: *Ursus arvernensis* (დათვის გვარის წარმომადგენელი), *Anancus arvernensis* (ანანკუსის გვარიდან), *Hipparion crusafonti* [ახლანდ. *Hipparion rocinantis crusafonti* (ჰიპარიონის გვარიდან)], *Dicerorhinus megarhinus* (სუმატრული მარტორქის გვარიდან), *Procapreolus* sp. (ირმისებრთა ოჯახიდან) და *Giraffa* sp. (ჟირაფისებრთა ოჯახიდან).

გომარეთის ფაუნა აშკარად ჰგავს ქვაბების მდიდარ გვიანპლიოცენურ (აღჩაგილურ) ფაუნას, თუმცა მისგან ყველაზე მეტად ჟირაფის არსებობა განასხვავებს. ამ აღმოჩენამდე Giraffinae-ს ქვეოჯახის გვიანპლიოცენური წარმომადგენლები მხოლოდ ცენტრალური აზიიდან იყო ცნობილი, იგი ასევე საბჭოთა კავშირის მესამეული სისტემის პირველი ნამარხ ჟირაფს წარმოადგენდა. მისი აღმოჩენილი ნაშთების კოლექცია შეიცავს სხივისა და იდაყვის ძვლების ნატეხებს, მაჯის მთლიან დიდ ძვალსა და წინა მეტაპოდიუმს, რომელსაც ზედა ბოლო მომტვრეული აქვს, ქვედა კი — დაზიანებული. სხივისა და იდაყვის ძვლები მეტად ფრაგმენტულია. ეს ჟირაფი *Giraffa*-ს გვარს მიაკუთვნეს, თუმცა საკვლევი მასალის ცუდი მდგომარეობის გამო, მისი ამ გვარის რომელიმე წარმომადგენელთან გაიგივება ვერ მოხერხდა. გამოთქმულია ჰიპოთეზა, რომ იგი *Giraffa*-ს გვართან ახლოს მდგომ აქამდე უცნობ გვარსაც შეიძლება წარმოადგენდეს.

*Giraffa*-ს ნამარხის წარმომადგენლები მხოლოდ ჰიპარიონული ფაუნის შემადგენლობაში გვხვდებოდა. ფიქრობდნენ, რომ აქ ამ ჟირაფების არსებობა გვიანი მიოცენითა და ადრეული პლიოცენით იფარგლებოდა და რომ აფრიკაში მათ უნდა შეეღწიათ ცენტრალური აზიიდან, სადაც ისინი არსებობდნენ მთელი პლიოცენისა და პლეისტოცენის მანძილზე. გომარეთის მონაპოვარი მოწმობს პლიოცენის ბოლოს ჟირაფების გავრცელებას ამიერკავკასიასა და მცირე აზიაში და მეცნიერები არ გამორიცხავენ, რომ სწორედ ამ ტერიტორიაზე გადიოდა *Giraffa*-ს პროქორეზის აფრიკისაკენ მიმავალი გზებიც. ამასთან აღსანიშნავია, რომ ქვაბების აღჩაგილურ კომპლექსში მნიშვნელოვანი ადგილი უკავია სამხრეთაფრიკული ტიპის ანტილოპებს, რომლებიც, ასევე მიუთითებენ აფრიკის თანამედროვე ძუძუმწოვრების ფაუნასთან კავშირზე. გომარეთის ფაუნის მეტად მნიშვნელოვანია აღმოსავლეთ საქართველოს გვიან პლიოცენის ლანდშაფტის აღდგენისათვის. ისევე, როგორც *Hipparion crusafonti*, ის უდავოდ მოწმობს სავანური პირობების საკმაო გავრცელებას.

## სქოლიო 
კატეგორია:ნეოგენური პერიოდის ფაუნა
ეპიფანე კვანტალიანი

**ეპიფანე ალექსის ძე კვანტალიანი** (დ. 1889, სოფ. კულაში, ახლანდ. სამტრედიის მუნიციპალიტეტი, — გ. 5 ოქტომბერი, 1937, თბილისი) — ქართველი ბოლშევიკი, საბჭოთა პარტიული და სახელმწიფო მოხელე.
## ბიოგრაფია
დაიბადა გლეხის ოჯახში. იყო მუშა. 1906 წლიდან იყო რუსეთის სოციალ-დემოკრატიული (ბოლშევიკური) პარტიის წევრი. 1911-1917 წლებში რამდენჯერმე იყო დაპატიმრებული და გასახლებული კავკასიიდან. 1917 წლიდან რევოლუციურ საქმიანობას ეწეოდა ტომსკსა და ბაქოში. რუსეთის სამოქალაქო ომის დროს, 1918 წელს იყო კავკასიის წითელი არმიის შეიარაღების კომისარი, სამხრეთის ფრონტის მე-8 არმიის საარტილერიო მომარაგების კომისარი. 1919-1920 წლებში იატაკქვეშა პარტიულ სამუშაოებზე იყო ბაქოში. 1921 წელს იყო აზერბაიჯანის სსრ სამხედრო და საზღვაო საქმეთა სახალხო კომისრის მოადგილე, 1922 წელს — შინაგან საქმეთა სახალხო კომისარიატის მთავარი სამმართველოს უფროსი და, შეთავსებით, აზერბაიჯანის სსრ იუსტიციის სახალხო კომისრის მოადგილე. 1922 წლის აპრილში დაინიშნა საქართველოს სსრ სამხედრო და საზღვაო საქმეთა სახალხო კომისრის მოადგილედ, იმავე წლის ნოემბერში — საქართველოს სსრ საგანგებო კომისიის თავმჯდომარედ და ამიერკავკასიის საგანგებო კომისიის თავმჯდომარის მოადგილედ. 1926 წლის სექტემბერიდან იყო საქართველოს სსრ შინაგან საქმეთა სახალხო კომისარიატის სახელმწიფო პოლიტიკური სამმართველოს თავმჯდომარე და, იმავდროულად (1924 წლის აგვისტოდან), ამიერკავკასიაში გაერთიანებული სახელმწიფო პოლიტიკურო სამმართველოს სრულუფლებიანი წარმომადგენლის მოადგილე. კვანტალიანი იყო საქართველოში ანტისაბჭოთა ოპოზიციის დევნის, 1924 წლის აგვისტოს აჯანყების ჩახშობის და პოლიტიკური რეპრესიების ერთ-ერთი ხელმძღვანელი. 

1926 წლის დეკემბერში უშიშროების ორგანოებში დაკავებულ თანამდებობებზე ლავრენტი ბერიამ ჩაანაცვლა, კვანტალიანი კი დაინიშნა ამიერკავკასიის სფსრ ფოსტისა და ტელეგრაფის ხელმძღვანელად (1926-1931). 1933 წლის ოქტომბრიდან იყო ამიერკავკასიის მსუბუქი მრეწველობის სახალხო კომისარი, 1934 წლის დეკემბრიდან — ამიერკავკასიის ადგილობრივი მრეწველობის სახალხო კომისარი, 1935 წლის აგვისტოდან — ამიერკავკასიის რკინიგზის უფროსის მოადგილე. მასობრივი რეპრესიების დროს, 1937 წლის ოქტომბერში დააპატიმრეს და დახვრიტეს. რეაბილიტირებულია 1956 წელს. დაჯილდოებული იყო აზერბაიჯანის სსრ წითელი დროშის (1920), საქართველოს სსრ წითელი დროშის (1923), წითელი დროშის (1924) და ამიერკავკასიის სფსრ შრომის წითელი დროშის (1932) ორდენებით, საპატიო ნიშნებით.

## ლიტერატურა
* Щит и меч Советского Союза. Краткие биографии руководителей органов государственной безопасности СССР и союзных республик (декабрь 19822 - дкабрь 1991 гг.) / Тумшис М. - 2016. - ISBN 978-5-91244-161-5.

## რესურსები ინტერნეტში
* კვანტალიანი ეპიფანე ალექსის ძე. სტალინური სიები საქართველოდან [ელექტრონული მონაცემთა ბაზა] / ჰაინრიჰ ბიოლის ფონდი სამხრეთ კავკასიაში, ინფორმაციის თავისუფლების განვითარების ინსტიტუტი, საქართველოს შინაგან საქმეთა სამინისტრო, საერთაშორისო საზოგადოება „მემორიალი“, საქართველოში შვეიცარიის საელჩო. - 2013.  

კატეგორია:დაბადებული 1889
კატეგორია:გარდაცვლილი 5 ოქტომბერი
კატეგორია:გარდაცვლილი 1937
კატეგორია:სამტრედიის მუნიციპალიტეტში დაბადებულები
კატეგორია:ქართველი ბოლშევიკები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:წითელი დროშის ორდენის კავალრები
კატეგორია:სიკვდილით დასჯილი ქართველები
ალექსანდრე ჯავრიშვილი

**ალექსანდრე სიმონის ძე ჯავრიშვილი** (დ. 6 თებერვალი, 1881, თბილისი, — გ. 17 ოქტომბერი, 1932, იქვე) — ქართველი ექიმი, ერთ-ერთი პირველი დერმატოლოგ-ვენეროლოგი საქართველოში.

1916 წელს დაამთავრა ხარკოვის უნივერსიტეტის სამედიცინო ფაკულტეტი. 1919 წლამდე მუშაობდა იქვე, უნივერსიტეტის კანისა და ვენერიულ სნეულებათა კლინიკაში. 1919 წლიდან მოღვაწეობდა თბილისის სახელმწიფო უნივერსიტეტის სამკურნალო ფაკულტეტზე. 1931 წელს აირჩიეს თბილისის სახელმწიფო სამედიცინო ინსტიტუტის კანისა და ვენერიულ სნეულებათა კათედრის გამგედ. იმავდროულად, 1931 წლიდან გარდაცვალებამდე, იყო აგრეთვე კანისა და ვენერიულ სნეულებათა სამეცნიერო კვლევითი ინსტიტუტის დირექტორი. გამოქვეყნებული აქვს შრომები ვენეროლოგიისა და დერმატოლოგიის საკითხებზე.

## ლიტერატურა
კატეგორია:დაბადებული 6 თებერვალი
კატეგორია:დაბადებული 1881
კატეგორია:გარდაცვლილი 17 ოქტომბერი
კატეგორია:გარდაცვლილი 1932
კატეგორია:თბილისში დაბადებულები
კატეგორია:ქართველი დერმატოლოგები
გიორგი ჯავრიშვილი

**გიორგი ვახტანგის ძე ჯავრიშვილი** (დ. 23 ივნისი, 1955, თბილისი) — ქართველი ექიმი, ოფთალმოლოგი. მედიცინის მეცნიერებათა კანდიდატი (1991), მედიცინის მეცნიერებათა დოქტორი (2005).

დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი (1979). 1980-1987 წლებში ექიმად მუშაობდა ყაზბეგში, კასპსა და თბილისში. კლინიკური ორდინატურის და ასპირანტურის კურსები მოსკოვის თვალის მიკროქირურგიის  ს. ფიოდოროვის სახელობის სახელობის სამეცნიერო კვლევით ინსტიტუტში გაიარა (1987-1991). იქვე სწავლობდა დოქტურანტურაში (1992-1996). 1997 წლიდან არის თბილისში თვალის მიკროქირურგიული კლინიკის „ოფთალმიჯის“ ხელმძღვანელი. 2011 წლიდან დავით ტვილდიანის სახელობის სამედიცინო უნივერსიტეტის პროფესორი. მისი სამეცნიერო შრომების ძირითადი მიმართულებაა თვალის რქოვანის პრობლემები. 

## ლიტერატურა
## რესურსები ინტერნეტში
კატეგორია:დაბადებული 23 ივნისი
კატეგორია:დაბადებული 1955
კატეგორია:თბილისში დაბადებულები
კატეგორია:ქართველი ოფთალმოლოგები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
OnLive

**OnLive** — ღრუბლოვანი ვირტუალიზაციის ტექნოლოგია, წარმოებული ამავე სახელწოდების მქონე კალიფორნიული კომპანიის მიერ. 

OnLive დაანონსდა Game Developers Conference-ზე 2009 წელს. მისი გამოშვება თავდაპირველად დაგეგმილი იყო წლის ბოლოს, მაგრამ საბოლოოდ გამოვიდა მომდევნო წლის 21 ივნისს აშშ-ში.

OnLive-ის მოწინავე პროდუქტად ითვლებოდა ღრუბლოვანი თამაშების სერვისი, რომელიც მომხმარებლებს აძლევდა კომპიუტერული თამაშების ქირაობის შესაძლებლობას მოწყობილობაზე ინსტალაციის გარეშე.

სერვისი ხელმისაწვდომი იყო პერსონალურ კომპიუტერებზე, მობილურ მოწყობილობებზე, Smart TV-სა და გამოყოფილი კონსოლის სტილის მოწყობილობა **OnLive Game System**-ზე, რომელიც შედგებოდა უსადენო კონტროლერისა და სათამაშო კონსოლისაგან სახელად „MicroConsole TV Adapter“.

2015 წლის 2 აპრილს ცნობილი გახსა, რომ კომპანია Sony Interactive Entertainment-მა შეისყიდა OnLive-ის სერვისები. იმავე წლის 30 აპრილს OnLive-მა შეწყვიტა არსებობა.

## გალერეა

ფაილი:OnLive controller.jpg|OnLive-ის სათამაშო კონტროლერი
ფაილი:OnLive MicroConsole TV Adapter top.jpg|MicroConsole TV Adapter

## რესურსები ინტერნეტში
* 
* 
* 
* 

## სქოლიო
კატეგორია:2010 წლის პროგრამული უზრუნველყოფა 
კატეგორია:ღრუბლოვანი სათამაშო სერვისები
კატეგორია:მიკროკონსოლები
კატეგორია:მერვე თაობის ვიდეო თამაშების კონსოლები
კატეგორია:ციფრული დისტრიბუციის პლატფორმები
კატეგორია:ელექტრონული კომერცია
მაფინი

**მაფინი** — კექსის ამერიკული ვარიანტი, პატარა ზომის მრგვალი ან ოვალური ფორმის ნამცზვარი სველი, მარცვლოვანი ტექსტურით, უმეტესად ტკბილი. შიგთავსში შეიძლება შედიოდეს სხვადასხვა პროდუქტი - შოკოლადი, ბანანი, ჟოლო, მაყვალი, ვანილი, დარიჩინი, ატამი, ფორთოხალი, სტაფილო, გოგრა, თხილი, ლიმონი, ყველი და სხვა. იცხვება ფორმაში. ჩვეულებრივი კაპკეიკისგან განსხვავებით დესერტის მაგივრად საუზმედაც იხმარება, არ შეიცავს კრემს და შეიძლება შეიცავდეს მყარ ინგრედიენტებს - ხილის ნაჭრებს, კენკრებს. იყიდება კაფეებში, საკონდიტროებში, ზოგ სწრაფი კვების ობიექტში, ქარხნული წარმოების - მაღაზიებში. წარმოიშვა ამერიკაში მე-19 საუკუნეში. 

## ეტიმოლოგია 
არსებობს სიტყვის წარმოშობის რამდენიმე ვარიანტი, თუმცა ზუსტი ფუძე უცნობია. მე-19 საუკუნის წყარო მიგვითითებს ბერძნულ "მაფულაზე" - კეცზე დამზადებული პურის სახეობაზე. სხვა ვერსიებია ფრანგული "mou-pain" - "რბილი პური" და, ყველაზე გავრცელებული, ძველი გერმანული "muffen" - პატარა ნამცხვარი მრავლობით რიცხვში. 

## მომზადების წესი 
ფქვილი და სოდა იზავება კვერცხთან, კარაქთან და ნებისმიერ შიგთავსთან, ხანდახან რძესთან, რომელიც მაფინის შეფერილობაზე მოქმედებს. ნაზავი ისხმევა ინდივიდუალურ  ფორმებში ან სპეციალურ დაყოფილ დაფაში და ღუმელში ცხვება. ქარხნული წარმოების მაფინებში შესაძლოა დამატებითი არომატიზატორების და კონსერვანტების დამატება. მაფინებისთვის განკუთვნილი დაფა მეტალური ან პლასტმასურია და შეიცავს რამდენიმე მრგვალ ჩაღრმავებას, რომლებიც ხშირად იზეთება ნაზავის დაფაზე მიკრობის თავიდან ასაცილებლად. ინდივიდუალური ფორმები მზადდება ქაღალდისგან ან სილიკონისგან. მაფინის ზომის სტანდარტი უმნიშვნელოდ განსხვავდება სხვადასხვა ქვეყნებში. 

## ბრიტანული 
არსებობს ასევე ბრიტანული ან ინგლისური წარმოშობის ბრტყელი, უტკბო, დისკის ფორმის მაფინი. ის მზადდება ფქვილისგან და დროჟისგან ტაფაზე, რის გამოც დისკის ფორმას იღებს. ითვლება სასაუზმე საკვებად. ხშირად თან ახლავს ჩაი ან ყავა, თაფლი, ჯემი, შემწვარი ან მოხარშული კვერცხი, სოსისი, კარაქი, ბეკონი და სხვა. ასეთი ტიპის მაფინი პოპულარულია ინგლისურენოვან ქვეყნებში, სადაც ცნობილია როგორც "ინგლისური მაფინი" ან უბრალოდ მაფინი გაერთიანებულ სამეფოში. ამერიჯული მაფინის გავრცელებამ ინგლისური მაფინის პოპულარობა ბევრად შეამცირა. ინგლისურ ლიტერატურაში პირველი ხსენება გვხვდევა მე-18 საუკუნეში,https://www.oed.com/start;jsessionid=1B2D0F1DAB2564132D5BEC3B522E0706?authRejection=true&url=%2Fview%2FEntry%2F123299%3FredirectedFrom%3Dmuffin#eid  თუმცა კერძი უდავოდ უფრო ძველია.

## წყაროები 
* https://www.oed.com/start;jsessionid=1B2D0F1DAB2564132D5BEC3B522E0706?authRejection=true&url=%2Fview%2FEntry%2F123299%3FredirectedFrom%3Dmuffin#eid 

კატეგორია:კულინარია
კატეგორია: დესერტები
კატეგორია:გასტრონომია
კონსტანტინე ჯავრიშვილი (პოლიტიკოსი)

**კონსტანტინე რომანის (ტარიელის) ძე ჯავრიშვილი** (ჯავროვი; დ. 16 სექტემბერი, 1886, თბილისი, — გ. უცნობია) — ქართველი პოლიტიკური მოღვაწე.

1905 წელს დაამთავრა თბილისის I გიმნაზია და შევიდა მოსკოვის უნივერსიტეტის იურიდიულ ფაკულტეტზე. იმავე წელს გაწევრიანდა სოციალისტ-რევოლუციონერთა (ესერთა) პარტიაში და მის სამხედრო ორგანიზაციაში. 1906 წელს დააპატიმრეს და მიუსაჯეს ციმბირში გადასახლება. გზიდან გაიქცა და არალეგალურ მდგომარეობაზე გადავიდა. რევოლუციურ საქმიანობას ეწეოდა კასპიის ზღვის სავაჭრო ფლოტის მეზღვაურთა შორის, რომლებმაც პროფკავშირის და მისი ბეჭდვითი ორგანოს რედაქტორად აირჩიეს. 1908 წელს საფრანგეთში გაიხიზნა და პარიზის უნივერსიტეტში ისტორიასა და სოციოლოგიაში ლექციებს ისმენდა. 1911 წელს ბაქოში განაგრძობდა პარტიულ მუშაობას, თანამშრომლობდა ადგილობრივ პრესასთან. 1912-1914 წლებში კვლავ დააპატიმრეს და ციმბირში გადაასახლეს, სადაც კრასნოიარსკის და ენისეის ციხეებში იხდიდა სასჯელს. ხელმეორე გადასახლების დროს მუშაობდა ენისეის გუბერნიის მინუსინის მაზრასა და მინუსინსკში, კოოპერატიულ სფეროში. 

1917 წლის თებერვლის რევოლუციის შემდეგ ერთხანს იყო სოციალისტ-რევოლუციონერთა პარტიის წარმომადგენელი ენისეის გუბერნიის „თავდაცვის კომიტეტში“, შემდეგ პეტროგრადში მუშაობდა მთავარ საადგილმამულო კომიტეტში. ამავე დროს იყო გლეხთა დეპუტატების საბჭოსთან არსებული „ბეჭდვითი კაბინეტის“ წევრი-რედაქტორი. საქართველოში დაბრუნების შემდეგ იყო ესერთა რუსულენოვანი პარტიული ორგანოს „დელო ნაროდას“ („Дело народа“) რედაქტორი. 1917 წლის ნოემბერში თბილისში შემდგარ პირველ ეროვნულ ყრილობაზე კონსტანტინე ჯავრიშვილი ეროვნული საბჭოს წევრად დასახელდა ესერთა პარტიიდან და მის შემადგენლობაში შედიოდა ამ საკანონმდებლო ორგანოს უფლებამოსილების ამოწურვამდე.      

## ლიტერატურა
## რესურსები ინტერნეტში
კატეგორია:დაბადებული 16 სექტემბერი
კატეგორია:დაბადებული 1886
კატეგორია:ქართველი პოლიტიკოსები
კატეგორია:ქართველი რევოლუციონერები
კატეგორია:თბილისში დაბადებულები